Rijeka, 11. listopada 2020.g.

**OBJAVA ZA MEDIJE**

**ODRŽANI DANI SUSJEDSTVA DRENOVA - *GRANIČNA ČETVRT***

 **U susjedstvu Drenova, jednom od 27 susjedstava Europske prijestolnice kulture, od petka do nedjelje, održani su Dani susjedstva pod nazivom *Granična četvrt*.** Osnovnaideja trodnevnog programa koji se bazirao na razmjeni znanja bilo je **iskorištavanje onih potencijala u naselju koji mogu postati zamašnjakom razvoja sadržaja usmjerenog kvalitetnom provođenju slobodnog vremena**.

Petak je tako bio ***Dan kulture,*** kojim se predstavila drenovska mikrokulturna atmosfera uz otvorenje izložbe o položaju žena Hrvatskoj i Belgiji koju je drenovski tim ostvario u suradnji s europskim susjedstvom, partnerima iz Monsa i prvom svjetskom arhivom znanja, institutom **Mundeanum**. Također, toga je dana održano i svečano otvorenje Dana susjedstva, kojem su prisustvovali gradonačelnik Rijeke **Vojko Obersnel**, pročelnica Upravnog odjela za kulturu, sport i tehničku kulturu Primorsko-goranske županije **Sonja Šišić** i rukovoditeljica programa RIJEKE 2020 **Emina Višnić**. Tom je prilikom vremenska kapsula 27 susjedstava, koja će se nakon što obiđe sva susjedstva pohraniti na 100 godina, iz ruku tima Fužine prešla na Drenovu.

U subotu je održan ***Dan prirode*** koji je uključivao boravak u prirodi i upoznavanje drenovskih šetnica šume drena, usmjeravajući pažnju na dren i njegove super-moći o kojima su govorili znanstvenici, uz neizbježno kušanje slastica i delicija.

Nedjelja je bio ***Digitalni dan*** kada su se demonstrirale napredne tehnologije, umjetna inteligencija, ČAI projekt, digitalni asistenti te se tumačila uloga robota u muzejima.

Sva tri dana, osim uživo u Zavičajnom muzeju Drenove, program susjedstva mogao se pratitit i preko Zoom platforme.

Nositelji inicijative susjedstva Drenova su **Udruga Bez granica**, **Udruga Dren** i **Muzej grada Rijeke – Zavičajni muzej Drenove**.

Europsko susjedstvo je **Mundaneum** (Mons, Belgija), a posebne zahvale za ostvarenje programa Granična četvrt susjedstva Drenova EPK zaslužili su **Sveučilište u Rijeci** i to **Filozofski fakultet Rijeka - Cultural Complexity Lab** i **Benedikt Perak** te **Fakultet zdravstvenih studija** i **Sandra Kraljević-Pavelić.** Također i **Sveučilište Jurja Dobrile u Puli - Znanstveno tehnološki institut Visio** i **Sven Maričić, Prirodoslovni muzej Rijeka** i **Boštjan Surina te Mundaneum asbl - Centre d'archives**, **Jean-Paul Deplus** i **Stephanie Mainfroid.**

Unaprijed zahvaljujem na objavi.

Lena Stojiljković

Odnosi s medijima, Rijeka 2020

lena.stojiljkovic@rijeka2020.eu

Mob: +385 91 612 63 42